**Ministru kabineta noteikumu**

**“Grozījumi Ministru kabineta 2011.gada 24.maija noteikumos Nr.411 “Autopārvadājumu kontroles organizēšanas un īstenošanas kārtība”” projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Neaizpilda atbilstoši Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 5.1 punktam. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Autopārvadājumu likuma 4.panta trešā daļa, 35.panta piektā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Kārtību, kādā veicama autopārvadājumu kontrole, nosaka Ministru kabineta 2011.gada 24.maija noteikumi Nr.411 “Autopārvadājumu kontroles organizēšanas un īstenošanas kārtība” (turpmāk- MK noteikumi Nr.411).Noteikumi nosaka, ka autopārvadājumu kontroli veic pašvaldību kontroles dienesti, valsts robežsardze, Valsts ieņēmumu dienesta muitas iestādes un Valsts policija. Minētās institūcijas veic komercpārvadājumu ar autobusu, kravas autotransportu taksometru pārvadājumu kontroli.  Ar grozījumiem Autopārvadājumu likumā, kas stājās spēkā 2018.gada 1.martā, un Ministru kabineta 2018.gada noteikumiem Nr.147 “Kārtība, kādā veicami pasažieru komercpārvadājumi ar vieglo automobili” ir ieviests jauns pasažieru komercpārvadājumu veids – pasažieru komercpārvadājumi ar vieglo automobili.Autopārvadājumu likuma 1.panta 262) punkts nosaka, ka pasažieru komercpārvadājums ar vieglo automobili ir pārvadājuma pakalpojums ar vieglo transportlīdzekli līdztekus pasažieru komercpārvadājumiem ar taksometru, kurš tiek piedāvāts, pieprasīts un apstiprināts, izmantojot tikai elektronisko sakaru līdzekļus tiešsaistes režīmā tīmekļvietnē vai mobilajā lietotnē, un par kuru apmaksa tiek veikta tikai bezskaidrā naudā. Pasažieru komercpārvadājums ar vieglo automobili ir profesionāls komercpārvadājums, Autopārvadājumu likuma 35.panta piektā daļa nosaka, ka pārvadātājam ir jāsaņem speciālā atļauja (licence) un licences kartīte transportlīdzeklim, kuru izsniedz VSIA “Autotransporta direkcija” (turpmāk - Autotransporta direkcija). Informācija par izsniegtajām un anulētajām speciālajām atļaujām (licencēm) un licences kartītēm pieejama publiski Autotransporta direkcijas tīmekļvietnē. Lai veiktu pasažieru komercpārvadājumu ar vieglo automobili kontroli, nepieciešams veikt grozījumus MK noteikumos Nr.411, papildinot tos ar minēto pasažieru komercpārvadājumu veidu. No 2018.gada 1.marta stājušies spēkā grozījumi Autopārvadājumu likumā, ar kuriem ir mainīta speciālo atļauju (licenču) izsniegšanas kārtība un normatīvais regulējums, un speciālās atļaujas (licences) izsniedz republikas pilsētas un plānošanas reģioni. Ņemot vērā to, ka iepriekš speciālās atļaujas (licences) izsniedza pašvaldības, izdodot licencēšanas noteikumus (saistošos noteikumus), pašvaldības pilnvaroja pašvaldību policiju veikt minēto noteikumu izpildes kontroli, kas vienlaikus nozīmēja arī autopārvadājumu kontroli. Ministru kabineta 2018.gada 6.marta noteikumi Nr.148 “Prasības plānošanas reģiona un republikas pilsētas speciālās atļaujas (licences) saņemšanai un kārtība, kādā veicami pasažieru komercpārvadājumi ar taksometru” nosaka vienotu kārtību visā Latvijas teritorijā, aizstājot iepriekš pašvaldību izdotos saistošos noteikumus.  Saskaņā ar likumu “Par policiju” pašvaldības policijai jau ir piešķirtas tiesības apturēt transportlīdzekļus (likuma “Par policiju” 12.panta pirmās daļas 20.punkts) un tiesības veikt kontrolpirkumus (Ministru kabineta 2013.gada 20.augusta noteikumi Nr.619 “Kontrolpirkuma veikšanas kārtība”). Līdz ar to noteikumu projekts papildina noteikumus ar vēl vienu kontroles institūciju – pašvaldības policiju, nostiprinot tās nozīmi autopārvadājumu kontroles jomā. Tas ir būtiski arī pašvaldībās, kurās nav izveidotas pašvaldību autotransporta kontroles institūcijas, tāpēc nepieciešams pilnvarot pašvaldības policiju kontrolēt autotransporta pārvadājumu noteikumu ievērošanu savā administratīvajā teritorijā, kā arī citās – blakus teritorijās, kurās šādu institūciju nav.Pašvaldības policija šobrīd ir izveidota 77 no 119 pašvaldībām (8 republikas pilsētās un 69 novados) (2017.gada dati).Vienlaikus noteikumu projekts paredz precizēt noteikumus, svītrojot noteikumu 21.punktu. atbilstoši Valsts pārvaldes iekārtas likuma 10. panta pirmajā daļā noteiktajam tiesiskuma principam, proti, svītrot tiesību normu, kas nosaka, ko valsts pārvaldei nav tiesības darīt. Taču ņemot vērā pašvaldību kontroles dienestu pamatuzdevumu - veikt autopārvadājumu kontroli, to efektīvai veikšanai nepieciešams pašvaldību kontroles dienestu tiesības apturēt transportlīdzekli, kā arī autovadītāja pienākumu apturēt transportlīdzekli atbilstoši kontroles dienesta atbildīgās personas norādei, noteikt Autopārvadājumu likumā.  |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, VSIA “Autotransporta direkcija”  |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz pašvaldībām, pašvaldību kontroles dienestiem, pašvaldības policiju, Valsts policiju, pasažieru komercpārvadātājiem ar taksometriem un vieglajiem automobiļiem. |
| 2. | Tiesiskā regulējuma ietekme uz tautsaimniecību un administratīvo slogu | Ar tiesisko regulējumu tiek noteiktas kontrolējošo institūciju tiesības veikt profesionālas komercdarbības – pasažieru komercpārvadājumu ar vieglo automobili- kontroli.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projektu ir ievietota Satiksmes ministrijas tīmekļvietnē 2018.gada 24.augustā.  |
| 2. | Sabiedrības līdzdalība projekta izstrādē | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tika dota iespēja rakstiski sniegt viedokli par noteikumu projektu tā izstrādes stadijā. |
| 3. | Sabiedrības līdzdalības rezultāti | Par projektu saņemts priekšlikums no Rīgas domes Satiksmes departamenta par noteikumu projektā paredzēto grozījumu, ar kuru paredzēts svītrot 21.punktu, kas nosaka, ka pašvaldību kontroles dienestiem nav tiesību veikt autopārvadājumu kontroli, apturot transportlīdzekli uz autoceļiem. Ņemot vērā minēto, tiek secināts, ka ir nodoms piešķirt pašvaldību kontroles dienestiem tiesības apturēt transportlīdzekli uz autoceļiem, veicot autopārvadājumu kontroli. Nodomu atbalsta, bet uzskata, ka šo mērķi nevar sasniegt, svītrojot 21.punktu. Departaments uzskata, ka šī mērķa sasniegšanai ir nepieciešams noteikt deleģējumu pašvaldību kontroles dienestiem apturēt transportlīdzekli uz autoceļiem, līdzīgi kā tas ir noteikts Valsts policijai likuma “Par policiju” 12.panta pirmās daļas 20.punktā un Pašvaldības policijai likuma “Par policiju” 19.panta sestajā daļā. Ņemot vērā iepriekš minēto, Rīgas domes Satiksmes departaments izsaka priekšlikumu nevis svītrot 21.punktu, bet izteikt MK noteikumu Nr.411 21.punktu šādā redakcijā: “21. Pašvaldību kontroles dienestiem ir tiesības veikt autopārvadājumu kontroli, apturot transportlīdzekli uz autoceļiem, dodot norādījumu apturēt transportlīdzekli kontrolējamā transportlīdzekļa vadītājam uz autoceļiem vietās, kur netiek apdraudēta satiksmes drošība”. Tādējādi tiktu nodrošināta iespēja pašvaldību kontroles dienestiem veikt efektīvāku pārvadājumu kontroli savās administratīvajās teritorijās, neiesaistot Valsts policijas darbinieku resursus.Rīgas domes Satiksmes departamenta priekšlikums par kontroles dienestu tiesību paplašināšanu izvērtēts starpinstitūciju sanāksmē un panākta vienošanās virzīt priekšlikumu par minēto tiesību noteikšanu Autopārvadājumu likumā.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija, Autotransporta direkcija, Valsts policija, pašvaldības.  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav nepieciešams veidot jaunas institūcijas, likvidēt vai reorganizēt esošās. |
| 3. | Cita informācija | Nav. |

Satiksmes ministrs U.Augulis

Vīza:

Valsts sekretārs K.Ozoliņš

Ziemele-Adricka 67028036

Dana.Ziemele-Adricka@sam.gov.lv